Tezi de Casiciacum

Ła **Tezi de Casiciacum**  o ciamà anca **sedeprivasionismo** ła ze na tezi teołozega ełaborà da'l teołogo domènegan franseze Michel Guérard des Lauriers che ła reguarda ła situasion de ła Ceza catòłega drio el Consejo Vategan II (1962-1965). Redà na prima volta inte na version pì restreta, formà in 18 pazene scrite a machina datà inte ła Pascua del 6 de marso 1978, e pubłegà inte el N° 1 de i *Cahiers de Cassiciacum* majo 1979.

## Etimołozia
El genitivo de *Cassiciacum* atribuio a ła *Tezi*, el vien da ła revista *Cahiers de Cassiciacum*, inte'l primo numaro (majo 1979) sta tezi ła ze stà formułà da'l P. Guérard des Lauriers. El nome latin el reciama cueło de ła łocałità, deso Casago Briansa, dove Sant'Agostin inte'l 387 el se retirava in meditasion e preghiera prima de ciapare el sacramento de'l batezo.

## Ła ''Tezi''
Ła *Tezi* ła sostien che almanco da'l 7 de disenbre 1965 ła Sede Apostołega ła ze retegnesta*formałmente vacante* par ł'aprovasion de ła declarasion consejare *[[Dignitatis Humanae]]* so ła libertà rełijoza, documento che favorise na dotrina sołenemente condanà inte'l pasà de'l mazistero de ła Ceza.

Da'l 1965 se retien de conseguensa che ła Catedra de San Piero ła sipia ocupà soło *materiałmente* da i ełeti de i concłavi convocà. Łe parsone ełete da i concłavi łe ze restà in *potensa* soło zente umana senplegamente dizenjà al papado e dopo intel senso streto, no papi. Sti "papi" (in maniera co on "obex" (ostacoło) ma soło canònegamente ełeti) i insengna vestii da pasturi de ła Ceza dotrine condanà dal mazistero eclesiastego, i manifesta publegamente *de fato* de eser sensa de che l'autorità divina che conserva el papa da ł'eror sipia inte el mazistero straordinario che in cheło órdenario e universałe.

Ła figura del papa ła ze de fato l'autorità sovranaturałe che, ciapà na ełesion vałida, soło Cristo, ma no el conclave, el dà sultio a el so vicario in tera, asicurar el caratere de infałibiłità de łeje e mazistero. Se retien che inte'l momento de l'asetasion a el papado, i ełeti de'l concłave, (almanco da G. B. Montini fin a cheło de deso J. M. Bergoglio) i gà asetà soło verbalmente e aparentemente, ciapando mentalmante in reałtà on ostacoło (obice) a ł'asetasion, che inpedise cosita ła comunicasion da parte de Dio e carisma divin normałmente spetà. Sto ostacoło el ze individuà inte ła mancansa da parte de l'ełeto de l'«intension ojetiva e abituałe de procurar e reałizar el ben e fin de ła Ceza».

Sta situasion ła durarà fin a cuando: (1) no ghe sipia na coresion de l'ełeto (dopo na publega amonision da parte de i vescovi rezidensiałi o de on conciłio inperfeto) co ła conseguensa de tirare via l'ostacoło rento da eło oposto inte ł'asetasion de'l papado, e l'inevitàbiłe condana de i eruri de'l Consejo Vategan II e cuei continuà inte i ani drio co łeji invałide (prołungà sensa aver l'autorità): inte chel momento l'ełeto el diventaria łejitimo papa; o cuando (2) el consejo inperfeto, asetando ła insistensa inte l'erezia el reconose ła depozision de l'ełeto za òperà da Dio, provederà on novo concłave.

Ła *Tezi* ła ze seguesta da l'Istituto Mater Boni Consilii, che Michel Guérard des Lauriers el gà manifestà ła so sinpatia e fin.

## Notasion

## Bibłiografia
* Con testi di Mons Guèrard des Lauries, *Il problema dell'Autorità e dell'episcopato*, Centro Librario Sodalitium, 2005, ISBN 88-89596-11-2.
* Elena Percivaldi, *Gli antipapi. Storia e segreti*, Roma, Newton Compton Editori, 2014, ISBN 978-88-541-7152-7.
* Sodalitium (rivista)

## Voze corełade
* Teołozia
* Michel Guérard des Lauriers
* Istituto Mater Boni Consilii

## Linganbi foresti

* 
* 
* 
* 
* 
* 
### Video
* nella Chiesa. Sede -formalmente- vacante. Don Ricossa intervista del 2007) video su YouTube.
* Convegno di Studi Albertariani - La Tesi di Cassiciacum ieri e oggi - La Chiesa ai tempi di Jorge Mario Bergoglio video su gloria.tv.